ભાવનગર શહેરના ભરતનગર સીંગલીયામાં રહેતા અને સરદારનગરમાં શરદ પાઉંભાજી નામે દુકાન ધરાવતા શરદભાઇ દેવેન્દ્રભાઇ શેટી (ઉ. વ. ૩૦)એ ઘોઘારોડ પોલીસ મથકમાં ઋષીરાજ રામસંગભાઇ અને અજાણ્યા બે શખસો વિરુધ્ધ ફરિયાદ નોંધાવી હતી કે, ગત રાત્રિના ૧૦-૩૦ કલાકના અરસા દરમિયાન ઉક્ત શખસોએ તેઓની દુકાને જમવા માટે આવી લસ્સી મંગાવતા તેઓની દુકાને લસ્સી ન હોવાથી અન્ય જગ્યાએ કારીગરને લસ્સી લેવા મોકલતા તેને આવવામાં મોડુ થતાં ઉક્ત શખસોએ ઝઘડો કરી જતા રહ્યા બાદ થોડી વારે પરત ફરી લાકડી, બેઝબોલ ધોકા વડે તેને તેમજ અન્ય સાહેદને માર મારી દુકાનની ટેબલ, ખુરશીની તોડફોડ કરી નાસી છૂટયા હતા.